Kamu bisa jelasin ke aku soal Fosforus dalam bahasa melayu?

Fosforus, (daripada Bahasa Yunani phôs bermaksud "cahaya", dan phoros bermaksud "pembawa"), adalah unsur kimia

dalam jadual berkala yang bersimbolkan P dan mempunyai nombor atom 15. Sejenis unsur bukan logam yang multivalen dalam kumpulan nitrogen, fosforus biasa dijumpai dalam batuan fosfat tak organik dan dalam semua sel-sel hidupan. Oleh sebab kereaktifannya yang tinggi, ia tidak pernah dijumpai dalam bentuk bebas dalam alam semulajadi. Ia memancarkan bara kelam apabila terdedah kepada oksigen (maka terbitan bahasa Yunani dan bahasa Latin yang bermaksud 'bintang fajar'), wujud dalam beberapa bentuk alotrop, dan adalah unsur penting bagi semua organisma hidup. Penggunaan fosforus secara komersil yang terpenting adalah dalam pembuatan baja. Ia juga digunakan secara meluas dalam bahan letupan, mancis, bunga api, pestisid, ubat gigi, dan detergen.